**SPRÁVA Z KONTROLY PREVODOV NEHNUTEĽNÉHO MAJETKU**

**OBCE GEMERSKÁ PANICA PODĽA § 18f ods. 1 písm. i) ZÁKONA**

**O OBECNOM ZRIADENÍ**

Kontrola bola vykonaná v súlade s plánom kontrolnej činnosti na I. polrok 2025.

1. **Predmet kontroly:** kontrola prevodov nehnuteľného majetku obce, ktorého všeobecná hodnota majetku prevýšila 20 000 €,
2. **Cieľ kontroly:** kontrola dodržania zákona č. 138/1991 Zb. o majetku obcí v znení neskorších predpisov a zásad hospodárenia Obce Gemerská Panica pri nakladaní s nehnuteľným majetkom obce, ktorého všeobecná hodnota majetku prevýšila 20 000 €,
3. **Termín výkonu finančnej kontroly:** 13.01.2025,
4. **Povinná osoba:** Obec Gemerská Panica v zastúpení so starostom obce,
5. **Kontrolované obdobie:** od 01.01.2024 do 31.12.2024,
6. **Právny základ podľa predmetu kontroly:**

zákon č. 369/1990 Z.z. o obecnom zriadení v znení neskorších predpisov,

zákon č. 138/1991 Z.z. o majetku obcí v znení neskorších predpisov,

1. **Predložené doklady:** zápisnice zo zasadnutí OZ v roku 2024.

 Dňa 01.11.2023 nadobudla účinnosť novela zákona č. 369/1990 Zb. o obecnom zriadení v znení neskorších predpisov (ďalej len „zákon o obecnom zriadení“) zákonom č. 137/2023 Z. z. ktorým sa mení a dopĺňa zákon Slovenskej národnej rady č. 138/1991 Zb. o majetku obcí v znení neskorších predpisov a ktorým sa dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov (ďalej len „Novela“). Novela priniesla okrem iného rozšírenie povinností hlavného kontrolóra obce o novú povinnosť upravenú v § 18f ods. 1 písm. i) zákona o obecnom zriadení.

 Podľa uvedeného ustanovenia je hlavný kontrolór *povinný vykonať za predchádzajúci kalendárny rok kontrolu prevodov nehnuteľného majetku obce, ktorého všeobecná hodnota majetku prevýšila 20 000 eur, a to do 60 dní od uplynutia kalendárneho roka; obec zverejní výsledky tejto kontroly do 30 dní po predložení správy o výsledkoch kontroly obecnému zastupiteľstvu na svojej úradnej tabuli a na webovom sídle obce, ak ho má obec zriadené.*

V roku 2024 nebol vykonaný ani jeden prevod vlastníctva nehnuteľného majetku obce Gemerská Panica.

Na základe uvedeného možno skonštatovať, že v roku 2024 nebol vykonaný prevod, ktorý by spĺňal podmienky v zmysle § 18f ods. 1 písm. i) zákona o obecnom zriadení.

V obci Gemerská Panica dňa 13.1.2025

 ………………………………………….

 Ladislav Kisfaludi – HK obce